APSTIPRINĀTS

 ar Jāzepa Mediņa Rīgas 1. mūzikas skolas

Iepirkuma komisijas 
12.08.2026. sēdes lēmumu, 

protokols Nr. MS1-IK-26-3-pro
Jāzepa Mediņa Rīgas 1. mūzikas skolas
PUBLISKĀ IEPIRKUMA
“Mūzikas instrumentu piegāde Jāzepa Mediņa Rīgas 1. mūzikas skolai”

NOLIKUMS
(turpmāk – Nolikums)
Iepirkuma identifikācijas numurs
JMR1MS 2026/02
Rīga, 2026
1. VISPĀRĪGA INFORMĀCIJA
1.1. Pasūtītājs: Jāzepa Mediņa Rīgas 1. mūzikas skola (turpmāk – Skola vai Pasūtītājs), reģistrācijas Nr. 90011524360, adrese: Kronvalda bulvāris 8, Rīga, LV-1010, tālrunis: 67474535, e-pasts: jmr1ms@riga.lv, tīmekļa vietne: www.jmr1ms.lv.
1.2. Iepirkuma procedūras veids: Publisko iepirkumu likuma (turpmāk – PIL) 9. panta noteiktajā kārtībā.
1.3. Iepirkuma identifikācijas numurs: JMR1MS 2026/02 (turpmāk – Iepirkums).
1.4. Pretendents: var būt piegādātājs, kurš ir reģistrēts Valsts reģionālās attīstības aģentūras pārziņā esošās valsts informācijas sistēmas tīmekļvietnē www.eis.gov.lv izvietotajā Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā (turpmāk – Pretendents).
1.5. Piedāvājuma izvēles kritērijs: Komisija no visiem Nolikuma prasībām atbilstošiem piedāvājumiem izvēlas saimnieciski visizdevīgāko piedāvājumu ar viszemāko cenu.
1.6. Iepirkuma rezultātā: pakalpojuma līguma (turpmāk – Līgums) slēgšana saskaņā ar projektu Nolikuma 4.pielikumā. 
1.7. Pasūtītāja kontaktpersona: Skolas direktora vietnieks administratīvi saimnieciskajā darbā Emīls Katajs-Paeglis, e-pasts: ekatajs2@edu.riga.lv, tālruņa numurs: 67474540.

2. INFORMĀCIJA PAR IEPIRKUMA PRIEKŠMETU 
2.1. Iepirkuma priekšmets: dažāda veida jaunu mūzikas instrumentu (turpmāk – Prece) piegāde saskaņā ar tehnisko specifikāciju – Nolikuma 3.1.pielikumu.
2.2. Precei jābūt jaunai, nelietotai, bez vizuāliem un tehniskiem bojājumiem, ražotāja iepakojuma kastēs.
2.3. Iepirkuma daļas: 1 (viena). 
2.4. Iepirkuma nomenklatūra: Galvenais CPV kods: 37310000-4 (Mūzikas instrumenti),  papildus CPV kodi: 37311100-2 (Klavieres).
3. LĪGUMA IZPILDES LAIKS, VIETA UN PAREDZAMĀ LĪGUMCENA
3.1. Preces piegādes termiņš: 2026. gada 30. septembris (ieskaitot). 

3.2. Nekvalitatīvas vai Līguma noteikumiem neatbilstošas Preces apmaiņas termiņš ir ne vēlāk kā 30 (trīsdesmit) kalendārās dienas no akta par konstatētajām neatbilstībām sastādīšanas dienas.
3.3. Līguma izpildes vieta: Jāzepa Mediņa Rīgas 1. mūzikas skola, Kronvalda bulvāris 8, Rīga, LV-1010.
3.4. Paredzamā līgumcena: līdz EUR 7600,00 (septiņi tūkstoši seši simti euro 00 centi) bez pievienotās vērtības nodokļa (turpmāk – PVN).
4. PIEKĻUVE IEPIRKUMA DOKUMENTIEM, PAPILDU INFORMĀCIJAS SAŅEMŠANA NO PASŪTĪTĀJA
4.1. Pasūtītājs savā pircēja profilā EIS nodrošina brīvu un tiešu elektronisku piekļuvi Nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.
4.2. Ieinteresētais Pretendents EIS e-konkursu apakšsistēmā šī Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs
.

4.3. Ja ieinteresētais Pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā Pretendenta informācijas pieprasījums elektroniski iesniegts Pasūtītāja kontaktpersonai ar norādi: “Informācijas pieprasījums Iepirkumā Nr. JMR1MS 2026/02”. 
4.4. Pasūtītājs pieprasīto papildu informāciju nosūta ieinteresētajam Pretendentam, kurš uzdevis jautājumu, vienlaikus ievietojot šo informāciju Pasūtītāja pircēja profilā, norādot arī uzdoto jautājumu.

4.5. Ieinteresētajam Pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk., Nolikums un atbildes uz ieinteresēto Pretendentu jautājumiem.
4.6. Informācijas apmaiņa starp Pasūtītāju un Pretendentu notiek elektroniski e-pastā vai EIS e-konkursa apakšsistēmā šī Iepirkuma sadaļā.
5. PIEDĀVĀJUMU IESNIEGŠANA, SAŅEMŠANA UN ATVĒRŠANA 
5.1. Pretendenti iesniedz piedāvājumus, izmantojot EIS e-konkursu apakšsistēmu saskaņā ar Ministru kabineta 20.12.2022. noteikumiem Nr. 816 “Publisko elektronisko iepirkumu noteikumi”.
5.2. Pretendenti savus piedāvājumus iesniedz EIS e-konkursu apakšsistēmā līdz 31.08.2026. plkst. 23:59.

5.3. Iesniegtie piedāvājumi tiek atvērti EIS e-konkursu apakšsistēmā pēc piedāvājumu iesniegšanas termiņa beigām – 01.09.2026. plkst. 11.00. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.

5.4. Ja piedāvājumu atvēršanas sanāksmes laikā Pasūtītājam rodas iepriekš neparedzamas tehniskas problēmas (piemēram, interneta darbības traucējumi, datortehnikas bojājumi u.c.), Komisija pieņem lēmumu pārcelt piedāvājumu atvēršanas sanāksmi uz citu laiku. Informāciju par jauno piedāvājumu atvēršanas sanāksmes laiku Pasūtītājs publicē EIS e-konkursu apakšsistēmā Iepirkuma sadaļā.
6. PIEDĀVĀJUMU NOFORMĒŠANAS UN IESNIEGŠANAS PRASĪBAS
6.1. Piedāvājumi jāiesniedz tikai elektroniski EIS e-konkursu apakšsistēmā. Ārpus EIS vai pēc Nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nedrīkst apdraudēt EIS sistēmas darbību un nedrīkst ierobežot piekļuvi piedāvājumā ietvertajai informācijai, pretējā gadījumā piedāvājums netiks izskatīts.

6.2. Pretendents piedāvājuma dokumentus sagatavo elektroniski atbilstoši Latvijas Republikas normatīvo aktu prasībām, ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz .pdf vai .edoc formātā. Pretendents ir atbildīgs par iesniegto dokumentu .pdf vai .edoc formātā atbilstību Nolikuma prasībām.

6.3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
6.4. Iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta Pretendenta pārstāvis ar pārstāvības (paraksta) tiesībām vai Pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.

6.5. Ja piedāvājumu iesniedz piegādātāju apvienība, pieteikumā jānorāda persona, kura pārstāv Pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv Pretendentu (apvienību) Iepirkumā, tad visi Pretendenta (apvienības) biedri paraksta piedāvājumā iekļautos dokumentus.
6.6. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno Pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

6.7. Pretendents apliecina iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
6.8. Iesniedzot piedāvājumu, Pretendents pilnībā piekrīt visiem Nolikumā (t.sk. tā pielikumos un formās, kuras ir ievietotas Pasūtītāja pircēja profilā Iepirkuma sadaļā) ietvertajiem nosacījumiem.
6.9. Pretendents Iepirkumā var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu Pretendenta piedāvājuma noraidīšanai.

6.10. Piedāvājuma iesniegšana ir Pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.
7. PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI
7.1. Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā.
7.2. Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus dokumentus:
7.2.1. kvalifikācijas dokumenti (atbilstoši Nolikuma 7.3., 7.4., 7.5., 7.6., 7.7., 7.8. punktiem);
7.2.2. tehniskais piedāvājums (atbilstoši Nolikuma 2.1. punktam un 3.2. pielikumam);
7.2.3. finanšu piedāvājums (atbilstoši Nolikuma 3.4. punktam un 2. pielikumam);
7.3. Pretendents ir reģistrēts likumā noteiktajos gadījumos un likumā noteiktajā kārtībā. Latvijas Republikas Uzņēmumu reģistra vestajā reģistrā reģistrētam Pretendentam dokuments par pretendenta reģistrāciju nav jāiesniedz. Ārvalstīs reģistrēts Pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi Pretendents ir reģistrēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad Pretendents pieteikumā norāda attiecīgās valsts kompetento iestādi, kas var apliecināt reģistrācijas faktu.
7.4. Pretendentam nav konkurenci ierobežojošas priekšrocības Iepirkumā vai ar to saistīta juridiskā persona nav iesaistīta Iepirkuma sagatavošanā saskaņā ar PIL 18. panta ceturto daļu, ko Pretendents apliecina Pieteikumā (1. pielikums).
7.5. Pretendents piedāvājumu izstrādājis neatkarīgi, ko Pretendents apliecina Pieteikumā (1. pielikums).
7.6. Ja Pretendents ir piegādātāju apvienība, Pretendentam jāiesniedz apvienības dalībnieku starpā noslēgtā vienošanās par katram apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par Līguma izpildi, par uzņemtajām saistībām atbild solidāri un, ka apvienības dalībnieki apņemas izveidot personālsabiedrību vai noslēgt sabiedrības līgumu gadījumā, ja piegādātāju apvienība tiks atzīta par Iepirkuma uzvarētāju. 
7.7. Ja Pretendents ir personālsabiedrība, Pretendentam jāiesniedz sabiedrības līgums. Šajā līgumā jānorāda galvenais dalībnieks, kas pārstāvēs personālsabiedrību un personālsabiedrības vārdā parakstīs piedāvājuma dokumentus. Līgumā jānorāda, kuras personas ir apvienojušās personālsabiedrībā un katras personas atbildības apjoms (veicamo darbu apjoms).

7.8. Pretendents Līguma izpildē var piesaistīt apakšuzņēmējus, ja tas ir nepieciešams konkrētā Līguma izpildei. Šādā gadījumā jāiesniedz:

7.8.1. informācija Pieteikumā (1. pielikums) par piesaistītajiem apakšuzņēmējiem un tiem nododamās Līguma daļas apjoms procentos;

7.8.2. spēkā esoši dokumenti, kas noslēgti starp Pretendentu un apakšuzņēmējiem, apliecinot katra apakšuzņēmēja gatavību veikt tam izpildei nodotās Līguma daļas (apliecināta sadarbības līguma kopija vai piekrišanas raksta oriģināls, kuri attiecīgi jāparaksta dokumentu izdevēju pārstāvjiem ar pārstāvības tiesībām vai tā pilnvarotai personai), norādot, kādas Līguma daļas plānots nodot izpildei apakšuzņēmējam;

7.8.3. Pasūtītājs par šo apakšuzņēmēju atbilstību pārliecinās, attiecīgo informāciju iegūstot publiskajā datubāzē.
7.9. Pretendents var balstīties uz citu personu iespējām Līguma izpildē (lai apliecinātu profesionālo pieredzi, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas). Šādā gadījumā jāiesniedz šo personu apliecinājumi vai vienošanās ar Pretendentu par sadarbību konkrētā Līguma izpildē un/vai par nepieciešamo resursu nodošanu Pretendenta rīcībā. Minētie dokumenti jāparaksta personas, uz kuru iespējām Pretendents balstās Līguma izpildē, pārstāvim ar pārstāvības tiesībām vai tā pilnvarotai personai.

7.10. Pretendentu kvalifikācijas pārbaudē Pretendents tiek noraidīts, ja Komisija konstatē, ka:
7.10.1. Pretendents nav iesniedzis pieprasīto informāciju un dokumentus, nav sniedzis Komisijai pieprasīto precizējošo informāciju Komisijas noteiktajā termiņā vai sniedzis nepatiesu informāciju savas kvalifikācijas novērtēšanai;
7.10.2. Pretendents neatbilst Nolikuma 7.3. punkta prasībām.
8. Prasības tehniskā un finanšu piedāvājuma sagatavošanAI
8.1. Pretendentam jāiesniedz Pieteikums, kas sagatavots saskaņā ar Pieteikuma formu (1. pielikums). 

8.2. Pretendentam jāiesniedz tāme, aizpildot Finanšu piedāvājuma formu (2. pielikums). Finanšu piedāvājumā cenas jānorāda euro (ar precizitāti ne vairāk kā 2 (divas) zīmes aiz komata) bez PVN, atsevišķi norādot PVN un piedāvājuma cenu ar PVN.
8.3. Pretendentam jāiesniedz Tehniskais piedāvājums (3.2. pielikums). To parakstot, Pretendents apliecina, ka piekrīt nodrošināt Preces piegādi atbilstoši Tehniskajai specifikācijai (3.1. pielikums). 

8.4. Tehniskā specifikācija ir saistoša Pretendentam arī Līguma darbības laikā.
9. PRETENDENTU IZSLĒGŠANAS NOTEIKUMI 

9.1. Uz Pretendentu nedrīkst attiekties PIL 9. panta astotajā daļā noteiktie izslēgšanas nosacījumi:
9.1.1. Pasūtītājs Pretendentu, kuram būtu piešķiramas Līguma slēgšanas tiesības, izslēdz no dalības Iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām;
9.1.2. lai pārbaudītu, vai Pretendents nav izslēdzams no dalības iepirkumā PIL 9. panta astotajā daļā minēto iemeslu dēļ, pasūtītājs rīkojas atbilstoši PIL 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot šā likuma 43. panta noteikumus.

9.2. Uz Pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
10. PRETENDENTU PIEDĀVĀJUMU ATBILSTĪBAS PĀRBAUDE UN IZVĒLE 
10.1. Komisija veic piedāvājumu noformējuma pārbaudi, Pretendentu un piedāvājumu atbilstības pārbaudi un izvēli slēgtā sēdē, ievērojot PIL un Nolikumā izvirzītās prasības. Ņemot vērā procesuālās ekonomijas apsvērumus, Komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas Līguma slēgšanas tiesības.
10.2. Piedāvājuma noformējuma pārbaude: Komisija pārbauda, vai piedāvājums sagatavots un noformēts atbilstoši Nolikuma 6. sadaļā norādītajām noformēšanas prasībām. Ja Komisija konstatē piedāvājuma noformējuma neatbilstību, Komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Nolikuma prasībām var būt par pamatu piedāvājuma noraidīšanai, ja neatbilstība ir būtiska.
10.3. Pretendentu un piedāvājumu atbilstības pārbaude: Komisija pārbauda un izvērtē Pretendenta un tā iesniegtā piedāvājuma atbilstību Nolikumā izvirzītajām prasībām. Ja Komisija konstatē, ka Pretendenta piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, Komisija pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai. Ja Komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.

10.4. Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

10.5. Attiecībā uz katru Pretendentu, kuram būtu piešķiramas Līguma slēgšanas tiesības, pirms tiek pieņemts lēmums par Līguma slēgšanas tiesību piešķiršanu, Komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Komisija pirms šā piedāvājuma iespējamās noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem. Komisija, konsultējoties ar Pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.

10.6. Izslēgšanas noteikumu pārbaude un lēmuma pieņemšana: Komisija izslēgšanas noteikumu pārbaudi veic tikai tam Pretendentam, kuram būtu piešķiramas Līguma tiesības. Komisija piešķir Līguma slēgšanas tiesības Pretendentam, kura iesniegtie piedāvājumi atbilst visām Nolikumā noteiktajām prasībām un kurš nav izslēdzams no dalības Iepirkumā saskaņā ar PIL 9. pantu un Starptautisko un Latvijas Republikas nacionālo sankciju likuma 11.1 panta noteikto regulējumu. Izslēgšanas noteikumu pārbaudi veic arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām.
10.7. Komisija var pieņemt lēmumu pārtraukt Iepirkumu bez rezultāta šādos gadījumos: 

10.7.1.    ja nav saņemts neviens piedāvājums;

10.7.2. nav saņemts neviens Nolikuma prasībām atbilstošs piedāvājums;

10.7.3. ja tam ir cits objektīvs pamatojums.
11. Piedāvājumu izvērtēšanas kritēriji

11.1. Komisija piešķir iepirkuma Līguma slēgšanas tiesības Pretendentam, kurš iesniedzis saimnieciski visizdevīgāko piedāvājumu ar viszemāko cenu un uz kuru neattiecas Nolikuma 9.1.punktā minētie izslēgšanas nosacījumi.
11.2. Ja pirms tam, kad pieņems lēmumu par iepirkuma Līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros un izvēlēsies piedāvājumu, kurā norādīts īsāks piegādes termiņš.
12. LĪGUMA NOSLĒGŠANA
12.1. Pasūtītājs PIL 9. panta četrpadsmitās daļas noteiktajā kārtībā informē visus pretendentus par Iepirkuma rezultātā pieņemto lēmumu.

12.2. Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja puses nav vienojušās citādāk. Ja norādītajā termiņā izraudzītais Pretendents neparaksta Līgumu, tas tiek uzskatīts par atteikumu no Līguma slēgšanas tiesībām.

12.3.   Ja izraudzītais Pretendents atsakās slēgt Līgumu ar Pasūtītāju, Komisija pieņem lēmumu slēgt Līgumu ar nākamo Pretendentu, kurš piedāvājis saimnieciski izdevīgāko piedāvājumu, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo Pretendentu, kurš piedāvājis saimnieciski visizdevīgāko piedāvājumu, bet tas atsakās Līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu. 

12.4. Līgums tiek slēgts PIL 60. panta noteiktajā kārtībā un saskaņā ar Nolikuma 4. pielikumā pievienoto Līguma projektu.
13. LĪGUMA GROZĪŠANA
13.1. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma mērķi). 
13.2. Ja piegādātājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
14.      PIELIKUMI
Nolikumam ir pievienoti 5 (pieci) pielikumi, kas ir tā neatņemamas sastāvdaļas:
1. pielikums “Pieteikuma forma” uz 3 lpp.;
2. pielikums “Finanšu piedāvājuma forma” uz 1 lpp;
3.1. pielikums “Tehniskā specifikācija” uz 6 lpp.

3.2. pielikums “Tehniskā piedāvājuma forma” uz 4 lpp.
4. pielikums  “Līguma projekts” uz 4 lpp.
Iepirkuma Nr. JMR1MS 2026/02 nolikuma

1. pielikums 

PIETEIKUMS

dalībai Jāzepa Mediņa Rīgas 1. mūzikas skolas iepirkumā
“Mūzikas instrumentu piegāde Jāzepa Mediņa Rīgas 1. mūzikas skolai”
(identifikācijas Nr. JMR1MS 2026/02)

Pretendenta rekvizīti:
	Pretendenta nosaukums:
	

	Reģistrācijas numurs:
	

	Juridiskā adrese:
	

	Biroja adrese:
	

	Tālr. numurs: 
	

	E-pasts:
	

	Kontaktpersona:
	

	Tālr. numurs, e-pasta adrese: 
	

	Bankas nosaukums:
	

	Bankas kods:
	

	Konta numurs:
	


Ar šo Pretendents apliecina, ka:

1) piesaka dalību Jāzepa Mediņa Rīgas 1. mūzikas skolas iepirkumā “Mūzikas instrumentu piegāde Jāzepa Mediņa Rīgas 1. mūzikas skolai” (identifikācijas Nr. JMR1MS 2026/02) (turpmāk – Iepirkums);

2) ir iepazinies un izpratis Iepirkuma nolikumu un tā pielikumus, t.sk. Iepirkuma līguma (turpmāk – Līgums) projektu, piekrīt visiem tā nosacījumiem, iebildumu vai pretenziju pret tiem nav;

3) tā rīcībā būs visi Līguma izpildei nepieciešamie resursi;

4) piedāvājumā iekļautās dokumentu kopijas un/vai dokumentu tulkojumi atbilst oriģināliem;

5) garantē savā piedāvājumā ietverto ziņu patiesumu;

6) garantē piedāvāto saistību precīzu izpildīšanu Līguma slēgšanas gadījumā;

7) piedāvājumu izstrādājis neatkarīgi bez konsultācijām, līgumiem vai vienošanām, vai cita veida saziņas ar konkurentiem, un nav ieinteresēts jebkādos citos piedāvājumos;

8) nav konkurenci ierobežojošas priekšrocības Iepirkumā vai ar to saistīta juridiskā persona nav iesaistīta Iepirkuma sagatavošanā saskaņā ar Publisko iepirkumu likuma 18. panta ceturto daļu;
9) informē, ka: 

a) pretendents balstīsies uz citu personu iespējām, lai apliecinātu kvalifikācijas atbilstību Iepirkuma dokumentācijā noteiktajām prasībām: Jā  Nē (lieko dzēst)
Ja atbilde ir “Jā”, informācija par citām personām, uz kuru iespējām pretendents balstīsies (aizpilda par katru iesaistāmo personu): 

Nosaukums:

Reģistrācijas numurs:
Faktiskā adrese:

Kontaktpersona, tālruņa numurs:
b) Līguma izpildē iesaistīs apakšuzņēmēju/-s: Jā  Nē (lieko dzēst)
Ja atbilde ir “Jā”, informācija par apakšuzņēmējiem, kuri tiks iesaistīti Līguma izpildē (aizpilda par katru iesaistāmo apakšuzņēmēju): 

Nosaukums:

Reģistrācijas numurs:

Faktiskā adrese:

Kontaktpersona, tālruņa numurs:

Izpildei nododamā daļa un apjoms:
c) Pretendents norāda personu, kurai Pretendentā ir izšķirošā ietekme uz līdzdalības pamata (normatīvo aktu par koncerniem izpratnē), kā arī minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt personu, kurai Pretendentā ir izšķirošā ietekme uz līdzdalības pamata (normatīvo aktu par koncerniem izpratnē) darbībās, kas saistītas ar filiāli.
 (ja attiecināms)
d) Pretendents iesniedz informāciju attiecībā uz ārvalstī reģistrēta Pretendenta patieso labuma guvēju. (ja attiecināms)
10) atbilst
 vai neatbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem izslēgšanas noteikumiem (lieko dzēst);

Ar šī piedāvājuma iesniegšanu, ievērojot 2016. gada 27. aprīļa Eiropas Parlamenta un Padomes regulas (ES)2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības, apliecinām, ka visas piedāvājumā norādītās un ar Līguma izpildi saistītās personas, kuras ir Pretendenta un apakšuzņēmēju (ja tādi tiek piesaistīti) speciālisti, darbinieki, kontaktpersonas u.c., piekrīt savu piedāvājumā norādīto personas datu apstrādei Iepirkuma procedūrā un Līguma izpildē.
	

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu

Iepirkuma Nr. JMR1MS 2026/02 nolikuma

2. pielikums
FINANŠU PIEDĀVĀJUMS

Jāzepa Mediņa Rīgas 1. mūzikas skolas iepirkumā
“Mūzikas instrumentu piegāde Jāzepa Mediņa Rīgas 1. mūzikas skolai”
(identifikācijas Nr. JMR1MS 2026/02)

Pretendentam jāaizpilda tukšās vietas šajā formā.


Mēs, Pretendenta nosaukums, apliecinām, ka piekrītam Iepirkuma nolikuma prasībām un piedāvājam veikt Preces piegādi par zemāk norādīto cenu:
	Iepirkuma priekšmets 
	Apjoms
	Cena EUR par 1 vienību bez PVN
	PVN
21%
	Cena EUR par 1 vienību kopā ar PVN

	Pianīns/ Modelis: 

	2
	
	
	


	

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu

Iepirkuma Nr. JMR1MS 2026/02 nolikuma

3.1. pielikums
TEHNISKĀ SPECIFIKĀCIJA 
Jāzepa Mediņa Rīgas 1. mūzikas skolas iepirkumam

“Mūzikas instrumentu piegāde Jāzepa Mediņa Rīgas 1. mūzikas skolai”
(identifikācijas Nr. JMR1MS 2026/02)

Pasūtītājs patur tiesības, izskatot Pretendentu piedāvājumus, samazināt Iepirkuma priekšmeta apjomu, t.sk., no kādas Iepirkuma daļas atteikties pilnībā, ja iesniegtie piedāvājumi pārsniedz Pasūtītāja rīcībā esošo finansējumu. 

1. Visiem mūzikas instrumentu un to piederumu modeļiem jābūt ar ekvivalentiem vai labākiem tehniskajiem rādītājiem.

2. Visi mūzikas instrumenti un to piederumi jāpiegādā jauni, nelietoti, bez vizuāliem un tehniskiem bojājumiem, izgatavotāja oriģinālajā iepakojumā.
Pianīni. Plānotā iepirkuma summa: EUR 7600,00 (bez PVN) par 2 gb.
	
	Mūzikas instrumentam/aprīkojumam izvirzāmās prasības

	Modelis
	Yamaha B1 vai ekvivalents 

(Pretendents var iesniegt analogu mūzikas instrumentu. Par minēto Pretendents sniedz detalizētu Preces tehnisko raksturojumu)

	Mūzikas instrumentu skaits
	2 (divi)

	Apdare
	Melna, pulēta vai brūna

	Augstums
	109 cm

	Dziļums
	54 cm

	Platums
	149 cm

	Svars
	193 kg

	Klaviatūras izmērs
	88 taustiņi

	Skaņojums
	442 Hz

	Balto taustiņu pārklājuma materiāls
	Akrila sveķi

	Melno taustiņu pārklājuma materiāls
	Fenola sveķi

	Mehānika
	Īpaši konstruēta attiecīgajam klavieru modelim, bez plastmasas vai karbona detaļām

	Āmuriņu filca materiāls
	Ambic filcs

	Taustiņu svars
	Gradēts no 55 g basa stīgām līdz 48 g augšējām stīgām 

	Pedāļu skaits
	3 (Damper/Muffler/Soft)

	Rezonators
	Yezo egle

	Rezonatora ribu skaits
	10

	Rezonatora laukums
	1,23 m2

	Rāmis
	Čuguna, izgatavots izmantojot V-Pro vakuumtehnoloģiju 

	Virbuļsols
	Cieta kļava

	Galvenā mehānikas sliede
	Īpašs alumīnija sakausējums, kas nodrošina mehānikas regulējuma stabilitāti, neatkarīgi no klimata apstākļiem

	Klavieru koka detaļas
	Īpaši sagatavotas konkrētā ģeogrāfiskā reģiona (Eiropas) klimatiskajiem apstākļiem

	Garantijas laiks
	5 gadi, garantiju nodrošina autorizēts un sertificēts dīleris

	Garantijas apkalpošana 
	Uz vietas

	Ražotāja apliecinājums (sertifikāts)
	Ražotāja apliecinājums (sertifikāts) par piegādātāja (dīlera) autorizāciju un tiesībām pārstāvēt ražotāju garantijas jautājumos

	Piegādes termiņš


	Pretendents sniedz pilnīgu informāciju par mūzikas instrumentu piegādes termiņu. Pasūtītāja vajadzība ir iespējami īsāks piegādes laiks.


Iepirkuma Nr. JMR1MS 2026/02 nolikuma

3.2. pielikums
TEHNISKAIS PIEDĀVĀJUMS 

Jāzepa Mediņa Rīgas 1. mūzikas skolas iepirkumam

“Mūzikas instrumentu piegāde Jāzepa Mediņa Rīgas 1. mūzikas skolai”
(identifikācijas Nr. JMR1MS 2026/02)
	Mūzikas instrumenta nosaukums
	Pianīns (2 gb.)

	Preces ražotājs 
	

	Modelis
	

	Preces saite internetā, kur Komisija var pārliecināties par piedāvātās Preces atbilstību prasītajiem parametriem/tehniskajam aprakstam
	

	Komplektācija
	

	Cita informācija (ja attiecināms)
	

	Preces piegādes termiņš

	____(_____) mēneši no rakstiska pasūtījuma dienas

	Garantijas laiks
	____(_____) gadi



1. Apliecinām, ka veiksim Preces piegādi un izkraušanu Pasūtītāja noliktavā ar saviem resursiem.

2. Preci piegādāsim ražotāja oriģinālajā iepakojumā. 

3. Nekvalitatīvas vai Līguma noteikumiem neatbilstošas Preces apmaiņas vai trūkumu novēršanas termiņš garantijas laikā ______(_______) mēnešu laikā no akta par konstatētajiem trūkumiem sastādīšanas dienas.
	

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu

Iepirkuma Nr. JMR1MS 2026/02 nolikuma

4. pielikums
LĪGUMA PROJEKTS

Dokumenta parakstīšanas datums ir pēdējā 

pievienotā droša elektroniskā paraksta 

un tā laika zīmoga datums.
Jāzepa Mediņa Rīgas 1. mūzikas skola, adrese: Kronvalda bulvāris 8, Rīga, LV-1010, kuras vārdā rīkojas skolas direktore Jūlija Strode saskaņā ar Rīgas domes 30.08.2023. iekšējo noteikumu Nr. RD-23-26-nt “Rīgas valstspilsētas pašvaldības darba reglaments” 130. punktu un Rīgas domes 19.10.2022. nolikuma “Jāzepa Mediņa Rīgas 1. mūzikas skolas nolikums”  46. punktu (turpmāk – Pasūtītājs), no vienas puses, un 

SIA “_______”, reģistrācijas Nr. _____________, nodokļu maksātāja adrese: (turpmāk – Piegādātājs), ___________________ personā, kurš rīkojas saskaņā ar statūtiem, no otras puses, kopā saukti – Puses, 

Iepirkuma, kas veikts Publisko iepirkumu likuma 9. pantā noteiktajā kārtībā “Mūzikas instrumentu piegāde Jāzepa Mediņa Rīgas 1. mūzikas skolai”  (identifikācijas Nr. JMR1MS 2026/02) (turpmāk – Iepirkums) rezultātā, noslēdz šādu līgumu (turpmāk – Līgums):
1. Līguma priekšmets

1.1. Pasūtītājs uzdod, bet Piegādātājs apņemas piegādāt Pasūtītājam jaunus mūzikas instrumentus (turpmāk – Prece) saskaņā ar Iepirkuma ietvaros iesniegto piedāvājumu “Finanšu piedāvājums” un “Tehniskais piedāvājums” (Līguma pielikumos), turpmāk – Pasūtījums.

1.2. Pasūtījuma izpildes vieta tiek noteikta Rīga, Kronvalda bulvārī 8.  

1.3. Piegādātājs Pasūtījuma izpildi veic līdz 30.09.2026. 
2. Līguma summa un norēķinu kārtība

2.1. Līguma kopējā summa par Pasūtījumu tiek noteikta _________ EUR (summa vārdiem) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. Maksa par transportu un montāžu iekļauta Līguma kopējā summā.
2.2.  Samaksa par Preču piegādi tiks veikta 100% apmērā no Līguma kopējās summas 15 (piecpadsmit) darba dienu laikā pēc Preču piegādes un pieņemšanas-nodošanas akta un/vai preču pavadzīmes saņemšanas brīža un rēķina iesniegšanas Līguma 3. nodaļa noteiktajā kārtībā. 

3. Rēķina formāts un iesniegšanas kārtība

3.1. Piegādātājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, vai portālā www.latvija.lv izveidotajā e-adresē EINVOICE@90011524360, kura paredzēta tikai e-rēķinu saņemšanai.
3.2.Piegādātājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.

3.3. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Piegādātājs ir iesniedzis atkārtotu rēķinu.
4. Pasūtījuma piegāde un pieņemšanas kārtība

4.1. Piegādātājs Pasūtījumu piegādā līdz 2026. gada 30. septembrim no Līguma abpusējas parakstīšanas brīža.

4.2. Piegādātājs apņemas Pasūtījumu piegādāt Pasūtītāja norādītajā adresē. 

4.3. Pasūtījuma pieņemšana notiek, parakstot pieņemšanas-nodošanas aktu. 

5. Garantija

5.1. Piegādātājs garantē, ka piegādes gaitā Pasūtījuma cenas un sortiments netiks mainīts un Pasūtījums tiks izpildīts kvalitatīvi un savlaicīgi. 

5.2. Piegādātājs dod garantijas laiku 24 (divdesmit četri) mēnešus vai ilgāk, ja tas norādīts “Tehniskajā piedāvājumā”, no pieņemšanas-nodošanas akta parakstīšanas un/vai preču pavadzīmes-rēķina saņemšanas brīža visiem Pasūtījuma izpildē veiktajiem darbiem un piegādātajām Precēm, ja to ekspluatācija veikta atbilstoši lietošanas prasībām.

5.3. Garantijas laikā konstatētos defektus Pasūtītājs paziņo Piegādātājam, iesniedzot rakstisku pieteikumu. 

5.4. Ja pieteikums par Pasūtījuma izpildes laikā piegādātas Preces defektiem saņemts 6 (sešu) mēnešu laikā pēc Pasūtījuma nodošanas, Piegādātājam 30 (trīsdesmit) dienu laikā no pieteikuma saņemšanas dienas jāveic Preces apmaiņa vai jāatmaksā tās vērtība. Ja defekti konstatēti garantijas laikā pēc sešiem mēnešiem no tās piegādes brīža, Piegādātājam 30 (trīsdesmit) dienu laikā pēc rakstiska paziņojuma saņemšanas par saviem līdzekļiem jānovērš norādītie defekti vai jāsniedz motivēta atteikuma atbilde garantijas saistību neizpildei. 

5.5. Ja saņemts pieteikums par Pasūtījuma izpildes laikā veiktā montāžas darba defektiem, Piegādātājam jānovērš konstatētos trūkumus un defektus par saviem līdzekļiem 10 (desmit) darba dienu laikā no pieteikuma saņemšanas dienas vai jāsniedz motivēta atteikuma atbilde garantijas saistību neizpildei. 

6. Pušu atbildība

6.1. Ja Pasūtītājs savas vainas dēļ nav veicis Līgumā noteikto maksājumu 30 (trīsdesmit) dienu laikā pēc rēķina saņemšanas dienas, Pasūtītājs maksā Piegādātājam līgumsodu 0,1 % apmērā no nesamaksātās summas par katru nokavēto dienu, bet ne vairāk kā 10 % no nesamaksātās summas.

6.2. Par Pasūtījuma piegādes termiņa nokavējumu Piegādātājs maksā Pasūtītājam līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10 % no Līguma kopējās summas. Pasūtītājam ir tiesības ieturēt līgumsodu, veicot rēķina apmaksu.

6.3. Par Līgumā noteikto garantijas saistību neizpildi Piegādātājam tiek piemērots līgumsods 0,1% apmērā par katru nokavējuma dienu, bet ne vairāk kā 10 % no Pasūtījuma cenas.

6.4. Visi no Piegādātāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.

6.5. Līgumsoda samaksa neatbrīvo no saistību izpildes pienākuma.

6.6. Pasūtītājs ir tiesīgs vienpusēji atkāpties no Līguma un nepieņemt Pasūtījumu, ja Piegādātājs pieļāvis Pasūtījuma piegādes nokavējumu vairāk kā 10 (desmit) dienas. Ja veikta Pasūtījuma priekšapmaksa vai kāda tās daļa, Piegādātājs 5 (piecu) dienu laikā atmaksā Pasūtītājam saņemto naudas summu. 

6.7. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. Strīdu izskatīšanas kārtība

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

8. Nepārvarama vara

8.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

8.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 

8.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

8.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 

8.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

9. Noslēguma noteikumi

9.1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.

9.2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.

9.3. Visi Līguma grozījumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.

9.4. Līguma grozījumi pieļaujami tikai Publisko iepirkumu likuma noteiktajā kārtībā.

9.5. Piegādātājs var aizstāt Līgumā norādīto Preci ar citu tās modeli, ja Piegādātāja piedāvājumā norādītā Preces modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Preces ražotājs vai izplatītājs vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Piegādātājs var aizstāt Līgumā norādīto Preci ar citu tās modeli, kas ir ekvivalents vai labāks par Iepirkuma nolikuma tehniskajā specifikācijā noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā pielikums Līgumam, ko parakstījušas abas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu. 

9.6.  Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.

9.7.  Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

9.8.  Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.

9.9.  Pušu kontaktpersona savstarpēji sadarbības koordinēšanai Līguma ietvaros: 

9.9.1. Pasūtītāja kontaktpersona: _________________________;

9.9.2. Piegādātāja kontaktpersona: ________________________;
9.10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:

9.10.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;

9.10.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;

9.10.3. ja tās iesniegtas personīgi, tad dienā, kad tās nogādātas adresātam, saņemot apliecinājumu.

9.11. Līgums sastādīts latviešu valodā uz 4 (četrām) lapām ar pielikumiem “Finanšu piedāvājums” un “Tehniskais piedāvājums”. Pusēm ir pieejams abpusēji parakstīts līgums elektroniskā formātā.
10. Pušu rekvizīti un paraksti
Pasūtītājs                                                    Piegādātājs

	Jāzepa Mediņa Rīgas 1. mūzikas skola

Kronvalda bulvāris 8, Rīga, LV-1010

Maksātājs:

Rīgas valstspilsētas pašvaldība

Rātslaukums 1, Rīga, LV-1050

Reģ. Nr. 90011524360

PVN reģ. Nr. LV90011524360

Luminor Bank AS Latvijas filiāle

Kods: RIKOLV2X

Konts: LV72RIKO0021000916200
_______________________ J. Strode

              (paraksts*)
	SIA “______”

Reģistrācijas Nr. _______

Juridiskā adrese: _________

Tālrunis: ________

E-pasts: ______________

Banka: ___________

Kods: __________________

Konts: 
_______________________ V. Uzvārds
     (paraksts*)


* neaizpilda, ja Līgums parakstīts ar drošu elektronisko parakstu
� Informācija par to, kā ieinteresētais pretendents var reģistrēties par Iepirkuma nolikuma saņēmēju, pieejama: � HYPERLINK "https://www.eis.gov.lv/EIS/Publications/PublicationView.aspx?PublicationId=883" ��https://www.eis.gov.lv/EIS/Publications/PublicationView.aspx?PublicationId=883�


� Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� Ja atbilst, pieteikumā norāda papildu informāciju par to, kuram izslēgšanas noteikumam Pretendents atbilst. Ja Pretendents ir piegādātāju apvienība vai personālsabiedrība, tad norāda arī to, kurš tās dalībnieks vai biedrs atbilst izslēgšanas noteikumam.

